**Unele particularități suplimentare**

**pentru instituțiile din învățământ, cultură, știință și inovare**

Estimarea veniturilor și cheltuielilor din resursele generale și resursele colectate în procesul elaborării propunerilor de buget pentru anul 2025 și estimărilor pentru anii 2026-2027 se va efectua și confirma prin calcule potrivit formularelor stabilite.

Autoritățile publice centrale vor generaliza și completa formularele respective (la nivel de activitate) după prezentarea de către instituțiile subordonate a informației conform formularelor stabilite pentru acestea. În scopul confirmării/justificării cheltuielilor, formularele generalizatoare urmează a fi prezentate Ministerului Finanțelor.

Tabelele *completate de către fiecare instituție* cu estimarea cheltuielilor/resurselor pentru elaborarea proiectului legii bugetului de stat pentru anul 2025 vor rămâne valabile pentru următoarele etape ale procesului bugetar (aprobarea și modificarea bugetelor). Din acest motiv, la etapa elaborării proiectului în formulare se completează coloanele „cheltuielile efective anul precedent”, „anul curent aprobat” și „proiect anul 20\_\_”. Coloana „aprobat a.20\_\_” se va completa după adoptarea de către Parlament a Legii bugetului de stat pentru anul 2025 și repartizarea alocaților pe beneficiari de către autoritățile publice centrale.

*Justificarea veniturilor colectate* se va efectua de către instituții conform surselor de venituri. Estimarea veniturilor colectate pentru fiecare program se va efectua în strictă corespundere cu taxele pentru serviciile prestate, aprobate în hotărârile de Guvern cu privire la mijloacele colectate ale instituțiilor.

***I.* *Veniturile colectate/proprii de la efectuarea lucrărilor și prestarea serviciilor contra plată***

La estimarea veniturilor de la studiile pe bază de contract se va ține cont de planul de admitere aprobat în anul 2024 a elevilor/studenților din instituțiile de învățământ și a prognozelor pentru anul 2025, utilizând formatul ce urmează.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Specialitatea, anul de studii | Numărul de persoane | | | | | | | Taxa de studii anuală (lei) | | | | | Venitul estimat, mii lei  (c.2 x c.8+c.3x  c.9+c.5x c.10+c.6x c.11) : 2 |
| la 1 ianuarie 2025 | | | la 1 septembrie 2025 | | | | la 1 ianuarie 2025 | | la 1 septembrie 2025 | | |
| Secția de zi | Secția cu frecvență redusă | Total | Secția de zi | Secția cu frecvență redusă | | Total | Secția de zi | Secția cu frecvență redusă | Secția de zi | | Secția cu frecvență redusă |
| 1 | 2 | 3 | 4 | 5 | 6 | | 7 | 8 | 9 | 10 | | 11 | 12 |
| Studenți, elevi, auditori autohtoni | | | | | | | | | | | | | |
|  |  |  |  |  | |  |  |  |  | |  |  |  |
|  |  |  |  |  | |  |  |  |  | |  |  |  |
|  |  |  |  |  | |  |  |  |  | |  |  |  |
| Studenți, elevi, auditori străini | | | | | | | | | | | | | |
|  |  |  |  |  | |  |  |  |  | |  |  |  |
|  |  |  |  |  | |  |  |  |  | |  |  |  |
| Total |  |  |  |  | |  |  |  |  | |  |  |  |

Veniturile de la pregătirea, perfecționarea, formarea profesională și de la cursurile de scurtă durată, veniturile de la cursurile de pregătire pentru admitere, veniturile de la cursurile de instruire militară se vor prognoza reieșind din contingentul de ascultători efectiv din anii precedenți, actualizat la situația prognozată și de mărimea taxelor de studii aprobate.

Veniturile de la taxa lunară de cazare în cămine se vor estima în conformitate cu prevederile Hotărârii Guvernului nr.99/2007 cu privire la taxele de cazare în căminele instituțiilor de stat de învățământ profesional tehnic secundar, profesional tehnic postsecundar, superior și din domeniul științei și inovării.

Alte venituri reglementate de actele normative în vigoare, preconizate de a fi obținute în anul 2025 se vor estima conform numărului de unități de servicii prestate și a taxei stabilite.

Generalizarea informației privind veniturile colectate/proprii din resursele atrase de instituții se va reflecta în tabelul de mai jos.

|  |  |  |
| --- | --- | --- |
| Servicii cu plată | Denumirea veniturilor colectate | Venitul estimat,  mii lei |
|  | Veniturile pentru studiile pe bază de contract |  |
|  | Veniturile de la pregătirea, perfecționarea și reciclarea cadrelor și de la cursurile de scurtă durată |  |
|  | Veniturile de la activitatea de producție a subdiviziunilor structurale |  |
|  | Etc. |  |
|  | Total venituri: |  |

***II. Veniturile colectate/proprii din chiria sau darea în arendă a patrimoniului public***

Descifrarea veniturilor de la chiria/arenda bunurilor proprietate publică și din prestarea serviciilor comunale se va expune în tabelul de mai jos.

| Nr. d/o | Denumirea agentului economic | suprafața arendată, m2 | Plata anuală | Termen de arendă | | | Venit de la arenda suprafeței, mii lei | Venit de la arenda utilajului, mii lei | Plata pentru serviciile comunale | | | | | Venit de la servicii comunale, mii lei | Venit total, mii lei |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| de la | până la | în luni | energia electrică | energia termică | apă | salubritate | alte |
| 1 |  |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  | Total |  |  |  |  |  |  |  |  |  |  |  |  |  |  |

***III. Veniturile provenite din donații, sponsorizări și alte mijloace bănești intrate legal***

Pentru confirmarea veniturilor provenite din granturi/filantropie, sponsorizări și donații se va completa următorul tabel.

|  |  |
| --- | --- |
| Denumirea mijloacelor speciale | Venitul estimat,  mii lei |
| Donații, sponsorizări și alte mijloace bănești intrate legal, inclusiv pe contracte, sponsori, donatori: |  |
|  |  |
|  |  |
|  |  |
| Total venituri: |  |

Veniturile din donații și sponsorizări se vor prognoza reieșind din volumul veniturilor efective acumulate în anii precedenți, actualizat la situația prognozată.

Veniturile din granturi se vor prognoza reieșind din contractele existente, care vor fi în vigoare în anul 2025, precum și din acorduri noi, care vor fi incluse pe parcursul anilor 2026-2027.

\* \* \*

**Particularitățile și cerințele specifice privind elaborarea și prezentarea *de către instituțiile de învățământ* a propunerilor de buget pentru anul 2025 și estimărilor pentru anii 2026-2027**

***Instituțiile publice de învățământ care funcționează în regim de autogestiune***

La elaborarea propunerilor de buget pentru anul 2025 pentru instituțiile publice de învățământ profesional tehnic și superior, se va ține cont de prevederile Hotărârii Guvernului nr.628/2023 cu privire la aprobarea Metodologiei de finanțare bugetară a instituțiilor publice de învățământ profesional tehnic și, respectiv, prevederile Hotărârii Guvernului nr.343/2020 cu privire la aprobarea Metodologiei de finanțare bugetară a instituțiilor publice de învățământ superior*.*

Instituțiile de învățământ care activează în condiții de autogestiune vor prezenta:

* vor estima *veniturile proprii* pentru anul 2024, **conform tabelului nr.1ag** și pe consumuri/categorii de cheltuieli conform **tabelului nr.2ag**.
* estimarea cheltuielilor pentru *remunerarea muncii*, atât pe comanda de stat, cât și din veniturile proprii, conform **tabelului nr.3ag.** La estimarea cheltuielilor pentru remunerarea muncii se va ține cont de prevederile Hotărârii Guvernului nr.1234/2018 privind condițiile de salarizare a personalului din instituțiile de învățământ care funcționează în regim de autogestiune financiar – economică;

***Instituțiile bugetare de învățământ finanțate din bugetul de stat***

La estimarea cheltuielilor pentru *remunerarea muncii,* instituțiile bugetare vor ține cont de prevederile Hotărârii Guvernului nr.1231/2018 pentru punerea în aplicare a prevederilor Legii nr.270/2018 privind sistemul unitar de salarizare în sectorul bugetar. Luând în considerare că, limitele cheltuielilor de personal sunt stabilite în legea bugetară anuală, se atenționează că autoritățile publice urmează să atragă o atenție sporită calculului necesarului de cheltuieli în scopul dat, pentru a exclude cazuri de solicitări suplimentare sau reduceri la acest capitol pe parcursul anului 2025.

Întru evitarea multiplelor modificări cauzate de introducerea în Clasificația economică a cheltuielilor bugetare a articolului 273500 „*Indemnizații pentru incapacitatea temporară de muncă achitate din mijloacele financiare ale angajatorului*”, instituțiile vor prevedea cheltuielile pentru plata indemnizațiilor respective la articolul menționat în baza cheltuielilor executate în acest scop în perioada precedentă, sau a cheltuielilor scontate pe anul 2024.

Estimarea cheltuielilor pentru bunuri și servicii, deplasări de serviciu, mijloace fixe și reparația capitală se va efectua de fiecare instituțieîn conformitate cu prevederile actelor normative în vigoare.

La estimarea *cheltuielilor pentru serviciile energetice și comunale* se va întocmi o notă privind cauzele majorării (sau micșorării) consumului de resurse față de nivelul aprobat pentru anul 2024.

Cheltuielile pentru *organizarea și desfășurarea conferințelor, simpozioanelor, festivalurilor* etc. vor fi calculate în conformitate cu prevederile Regulamentului cu privire la normativele de cheltuieli pentru desfășurarea conferințelor, simpozioanelor, festivalurilor etc. de către instituțiile publice finanțate de la bugetul de stat, aprobat prin Hotărârea Guvernului nr.1151/2002.

Cheltuielile pentru *deplasări* se vor calcula în baza prevederilor Hotărârii Guvernului nr.10/2012 cu privire la delegarea salariaților entităților din Republica Moldova.

Cheltuielile pentru *accesul copiilor la educație de calitate și consolidarea eficienței rețelei școlare prin acordarea stimulentelor financiare părinților* vor fi calculate în conformitate cu prevederile Regulamentului privind modul de acordare a alocației pentru creșterea accesului la studii de calitate, aprobat prin Hotărârea Guvernului nr.506/2024 care se vor reflecta **la activitatea 00550** „*Sporirea accesului la educație de calitate”,* cod economic 272400 *„Alocații”* .

Cheltuielile pentru asigurarea funcționalității serviciilor de asistență psihopedagogică a structurilor componente ale Centrului Republican de Asistență Psihopedagogică aprobate prin Hotărârea Guvernului nr.1042/2023, se vor reflecta la activitatea 00390 *„Servicii de asistență psihopedagogică”.*

Cheltuielile pentru utilizarea donațiilor sub formă de mijloace financiare oferite instituțiilor de învățământ preșcolar, primar și secundar (ciclul I și ciclul II) aprobate prin Hotărârea Guvernului nr.507/2024, se vor reflecta **la activitatea 00544** *„Suport comunitar pentru procesul educațional”****.***

***La stabilirea priorităților și estimarea volumului de cheltuieli pentru realizarea acestora în anul 2025, urmează a se ține cont de următoarele cerințe specifice ramurii***:

* Estimarea *contingentului de copii, elevi, studenți, auditori și cheltuielilor pentru plata burselor* se va efectua conform:
  + - **tabelului nr.4g** – contingentul instituțiilor de învățământ special și instituțiilor extrașcolare;
    - **tabelului nr.5g** – contingentul instituțiilor de învățământ general (gimnazii, licee);
    - **tabelului nr.6g** – contingentul și cheltuielile pentru plata burselor elevilor din licee de învățământ artistic și subdiviziunile gimnaziale cu profil artistic ale colegiului;
    - **tabelului nr.7g** – contingentul și cheltuielile pentru plata burselor elevilor din instituțiile de învățământ profesional tehnic secundar;
    - **tabelului nr.8g** – contingentul și cheltuielile pentru plata burselor elevilor din instituțiile de învățământ profesional tehnic postsecundar și studenților din instituțiile de învățământ superior (ciclul I – licență) - autohtoni;
    - **tabelului nr.9g** – contingentul și cheltuielile pentru plata burselor studenților din instituțiile de învățământ superior (ciclul II - masterat) și postdoctoranzilor - autohtoni;
    - **tabelului nr**.**10g** – contingentul și cheltuielile pentru plata burselor rezidenților (autohtoni);
    - **tabelului nr.11g** – contingentul și cheltuielile pentru plata burselor medicilor secundari clinici (autohtoni);
    - **tabelului nr.12g** – contingentul și cheltuielile pentru plata burselor doctoranzilor (ciclul III) autohtoni;
    - **tabelului nr**.**13g** – contingentul și cheltuielile pentru plata burselor elevilor, studenților, masteranzilor, rezidenților, medicilor secundari clinici și doctoranzilor (străini);
    - **tabelului nr**.**13\_1g** – contingentul și cheltuielile pentru plata soldei elevilor, studenților din instituțiile de învățământ în domeniile milităriei, securității și ordinii publice;
    - **tabelului nr.14g** – contingentul ascultătorilor cursurilor de perfecționare.

În scopul estimării *cheltuielilor pentru burse și solda militară* se va ține cont de prevederile Hotărârii Guvernului nr.1009/2006 cu privire la cuantumurile burselor, altor forme de ajutoare sociale pentru studenții din instituțiile de învățământ superior, elevii din instituțiile de învățământ profesional tehnic postsecundar și postsecundar nonterțiar, profesional tehnic secundar și persoanele care studiază în învățământul postuniversitar și Hotărârii Guvernului nr.467/2006 cu privire la acordarea burselor elevilor talentați din liceele-internat republicane cu profil arte și elevilor talentați din clasele IV-IX a Colegiului National de Coregrafie.

La baza estimărilor cheltuielilor pentru burse și solda militară pentru anii 2025-2027 s-a ținut cont de ***indexarea cuantumurilor burselor și a soldei militare actuale față de anul precedent***. Măsura respectivă se va planifica cu începere din 1 ianuarie 2025, limitele de cheltuieli fiind ajustate în acest scop.

La estimarea cheltuielilor ce țin de *plata burselor de excelență* *a Guvernului și burselor nominale* (pe domenii) pentru doctoranzi se vor utiliza prevederile Hotărârii Guvernului nr.161/2008 *cu privire la Bursa de excelență a Guvernului și a Bursa pe domenii științifice pentru studenții-doctoranzi.*

În anul 2025, pentru estimarea *cheltuielilor de alimentație* (**tabelul nr.3g**) se vor utiliza următoarele norme financiare la un beneficiar pe zi, conform prevederilor Hotărârii Guvernului nr. 266/2006 *cu privire la alimentarea gratuită a elevilor din sistemul de învățământ profesional tehnic secundar* cu modificările ulterioare și a prevederilor Ordinului comun al Ministerului Finanțelor și Ministerului Educației și Cercetării nr.1 și nr.2 din 02 ianuarie 2024 *cu privire la normele financiare pentru alimentarea copiilor/elevilor din instituțiile din învățământ* și indexarea acestora cu începere din 1 ianuarie 2025:

|  |  |
| --- | --- |
| **Tipul de instituții** | **Cuantum (lei)** |
| Gimnazii/licee generale (pentru instituțiile subordonate Ministerului Educației și Cercetării) | 17,2 |
| Licee – internat cu profil sportiv: |  |
| clase V-VIII | 73,7 |
| clase IX-XII | 96,8 |
| Case de copii, școli de tip internat | 54,8 |
| Instituții de învățământ profesional tehnic secundar | 19,1 |

Ministerul Educației și Cercetării în scopul justificării cheltuielilor ce țin de acordarea compensațiilor bănești a personalului didactic și de conducere, urmează să prezinte informația privind numărul de beneficiari și volumul resurselor necesare pentru anul 2025, în baza prevederilor pct.2 din Hotărârea Guvernului 969/2018 *pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general public*, conform **tabelului nr.21** (din subordinea APC) **și tabelului nr.22** (din subordinea APL).

\* \* \*

**Particularitățile și cerințele specifice privind elaborarea și prezentarea *de către instituțiile de cultură, artă, sport și acțiuni pentru tineret* a propunerilor de buget pentru anul 2025 și estimărilor pentru anii 2026-2027**

|  |  |
| --- | --- |
| Cheltuielile specifice instituțiilor de cultură, artă, sport și acțiuni pentru tineret se vor estima luând la bază următoarele particularități: | |
| ***Susținerea activității publicațiilor periodice*** | Cheltuielile pentru susținerea activității publicațiilor periodice vor fi repartizate pe beneficiari având la bază indicatorii financiari și non-financiari ce țin de activitatea acestora. Ministerul Culturii va justifica cheltuielile în acest scop în formatul **tabelului nr.15g**. |
| ***Susținerea instituțiilor de cultură*** | Ministerul Culturii va prezenta informația privind bugetul și activitatea instituțiilor teatral-concertistice conform **tabelului nr.16g** și **formularului nr.5,** precum șiinformația privind descifrarea cheltuielilor din contul veniturilor proprii preconizate de a fi obținute în anul 2025 de Instituția Publică „Muzeul de Istoria a Evreilor din republica Moldova” pe articole de cheltuieli conform Clasificației bugetare, conform **tabelului nr.16\_1g.**  Instituția publică Națională a Audiovizualului Compania „Teleradio-Moldova” va prezenta informația conform **formularului nr.5,** precum și informațiaprivind descifrarea cheltuielilor din contul veniturilor proprii preconizate de a fi obținute în anul 2025 pe articole de cheltuieli conform Clasificației bugetare, conform **tabelului nr.16\_1g.** |
| ***Cheltuieli pentru acțiuni centralizate*** | Ministerul Culturii va prezenta Lista acțiunilor culturale centralizate, propuse de a fi desfășurate în anul 2025, din contul alocațiilor bugetului de stat, cu indicarea volumului de alocații pentru fiecare acțiune conform **tabelului nr.17g**.  Ministerul Educației și Cercetării va prezenta Lista acțiunilor de tineret și sport centralizate, propuse de a fi desfășurate în anul 2025, din contul alocațiilor bugetului de stat, cu indicarea volumului de alocații pentru fiecare acțiune conform **tabelului nr.17\_1g.**  La etapa elaborării listei menționate, se va ține cont de măsurile care urmează a fi desfășurate pe parcursul anului 2025 luând în considerare asumările Guvernului în realizarea unor evenimente de nivel național. |
| ***Susținerea editării/ achiziționării cărții naționale*** | În scopul justificării cheltuielilor ce țin de susținerea editării/ achiziționării cărții naționale, Ministerul Culturii urmează să prezinte, în baza prevederilor art.22 din Legea nr. 939/2000 cu privire la activitatea editorială, *lista lucrărilor propuse spre editare din contul mijloacelor bugetului de stat.* |
| ***Finanțarea măsurilor sportive*** | Ministerul Educației și Cercetării va prezenta Calendarul măsurilor sportive, care urmează a fi desfășurate în anul 2025 din contul **alocațiilor bugetului de stat**, cu indicarea volumului de alocații pentru fiecare acțiune, conform **tabelului nr.18g**. |
| ***Finanțarea burselor sportivilor de performanță*** | Estimarea contingentului și cheltuielilor pentru plata burselor sportivilor de performanță se va efectua conform **tabelului nr.18\_1g**. La estimarea cheltuielilor se vor utiliza prevederile art.321 din Legea nnr.330/1999 cu privire la cultură fizică și sport și Hotărârii Guvernului nr.639/2014 *pentru aprobarea Regulamentului cu privire la modul de stabilire și plată a burselor lunare sportivilor de performanță .* |
| ***Compensații bănești pentru cadrele didactice din cadrul școlilor sportive*** | În scopul justificării cheltuielilor ce țin de acordarea compensațiilor bănești personalului de conducere și didactic, Ministerul Educației și Cercetării urmează să prezinte informația, în baza prevederilor pct.2 din Hotărârea Guvernului nr.969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general public, cu indicarea numărului de beneficiari și volumului resurselor necesare pentru anul 2024, conform **tabelului nr.19g** (din subordinea APC) **și tabelului nr.20g** (din subordinea APL). |

\* \* \*

**Particularitățile și cerințele specifice privind elaborarea și prezentarea *de către instituțiile din domeniul științei și inovării* a propunerilor de buget pentru anul 2025 și estimărilor pentru anii 2026-2027**

* La stabilirea limitelor de cheltuieli se va conduce după prevederile Hotărârii Guvernului nr.1049/2023 pentru aprobarea Programului național în domeniile cercetării și inovării pentru anii 2024-2027 și a Hotărârii Guvernului nr.864/2023 cu privire la aprobarea Metodologiei de finanțare instituțională a organizațiilor de drept public din domeniile cercetării și inovării.
* Programele de cercetare se vor repartiza integral pe beneficiari. La această etapă nu se admit propuneri de estimare a resurselor pe tipuri centralizate, cu excepția proiectelor în bază de concurs (bilaterale/multilaterale, transfer tehnologic, postdoctorat) și a cheltuielilor prevăzute pentru finanțarea instituțională.
* Pentru programele prin concurs (bilaterale/multilaterale, transfer tehnologic, postdoctorat), Agenția Națională de Cercetare și Dezvoltare va prezenta distribuirea alocațiilor centralizate, la nivel de autoritate publică centrală, clasificație funcțională, pe programe și articole economice de cheltuieli.
* Cheltuielile prevăzute pentru finanțarea instituțională a organizațiilor de drept public din domeniile cercetării și inovării se vor distribui de către Ministerul Educației și Cercetării pe autorități publice centrale, clasificație funcțională, pe programe și articole economice de cheltuieli.
* Se vor estima și prezenta calculele cheltuielilor necesare pentru efectuarea expertizei proiectelor, programelor, temelor selectate prin concurs pentru anul 2025.
* La estimarea ***cheltuielilor ce țin de plata burselor*** de studii pentru postdoctoranzi **(tabelul nr.9g)**, se vor utiliza prevederile Hotărârii Guvernului nr.1009/2006 cu privire la cuantumurile burselor, altor forme de ajutoare sociale pentru studenții din instituțiile de învățământ superior, elevii din instituțiile de învățământ profesional tehnic postsecundar și postsecundar nonterțiar, profesional tehnic secundar și persoanele care studiază în învățământul postuniversitar.
* Se va estima și prezenta calculele în scopul estimării concrete a necesarului de cheltuieli pentru indemnizațiile viagere ale membrilor Academiei de Științe a Moldovei.
* Cheltuielile pentru ***organele administrative*** din cadrul Agenției Naționale de Cercetare și Dezvoltare și Academiei de Științe a Moldovei se vor estima pentru fiecare articol de cheltuieli, fiind fundamentate prin calcule, cu utilizarea normelor salariale stabilite în actele normative pentru organele administrative.